Index - Futball - Futball - 400 millió dollárra mondana nemet a FIFA, ha nem bővítik a 2022-es vb-t
2019.03.11. 22:18
A FIFA megvalósíthatósági tanulmánya szerint nincs akadálya, hogy a 2022-es katari világbajnokságot az eredetileg tervezett 32 helyett 48 csapattal rendezzék meg. Azt viszont a 83 oldalas tanulmány is kiemeli, hogy csak legalább egy Katar mellé beszálló társrendezővel bonyolítható le így a torna, de bővítés esetén szóba kerülhet, hogy az Egyesült Arab Emírségek, Kuvait és Omán is rendezzen mérkőzéseket.
A döntő érv persze az, hogy
A FIFA vezetőtestülete, a tanács a csütörtökön és pénteken Miamiban sorra kerülő ülésén tárgyal a témáról – ami Gianni Infantino elnök ötlete volt –, a végleges döntést pedig júniusban hozza meg. A megvalósíthatósági tanulmány katari feltétel volt arra vonatkozóan, hogy rendezőként döntsenek a bővítésről.
Eközben a hétvégén a The Sunday Times arról írt, hogy a FIFA 2010-ben, 21 nappal a végső szavazás előtt 400 millió dollárt kapott a katari állami tv-társaság, az Al Jazeera vezérétől, Sheikh Hamad bin Khalifa Al Thanitól, illetve más címen további 400 millió érkezett a szövetséghez, hogy Katar rendezhesse a 2022-es tornát.